b"\n_START_ARTICLE_\nIgnacio Pintado y Gough\n_START_SECTION_\nBiografia\n_START_PARAGRAPH_\nEn gener de 1873 va ingressar a l'Escola Naval Flotant de la fragata Asturias. En 1875 ascend\xc3\xad a guardiamarina, en 1879 a alferes de navili i en 1885 a tinent de navili. En 1891 fou destinat al creuer Isla de Cuba i en 1893 fou segon comandant de la Prov\xc3\xadncia Mar\xc3\xadtima de Tenerife. En 1896 fou traslladat a la Capitania de Cartagena i va embarcar al creuer Lepanto com a segon comandant inter\xc3\xad. De 1901 a 1903 fou segon comandant de la Prov\xc3\xadncia Mar\xc3\xadtima de Can\xc3\xa0ries. En 1907 ascend\xc3\xad a capit\xc3\xa0 de fragata i de gener a mar\xc3\xa7 de 1911 fou nomenat secretari de la prefectura de l'Arsenal de la Carraca. Ascendit a capit\xc3\xa0 de navili, fou cap d'Armaments de l'Arsenal de juliol a novembre del mateix any. En 1914 ascend\xc3\xad a contralmirall i fou nomenat Cap d'Estat Major de la Jurisdicci\xc3\xb3 de Marina en la Cort fins 1915. Del 19 de desembre de 1914 fins al 26 d'abril de 1915 fou de vocal de la Comissi\xc3\xb3 Protectora de la Producci\xc3\xb3 Nacional, i en novembre de 1915 fou nomenat director general de Navegaci\xc3\xb3 i Pesca Mar\xc3\xadtima._NEWLINE_El 13 de mar\xc3\xa7 de 1918 va ascendir a vicealmirall i fou nomenat comandant general de la posta de Ferrol, el juliol fou nomenat comandant d'esquadra i en 1921 capita\xc3\xa0 general del Departament de Marina de Ferrol. En 1920 ascend\xc3\xad a almirall i fou nomenat membre del Consell Suprem de Guerra i Marina, del que en 1923 en fou nomenat cap de la Jurisdicci\xc3\xb3 de Marina. Miguel Primo de Rivera y Orbaneja el va nomenat Ministre de Marina entre el 12 de febrer i el 25 de maig de 1924. De febrer a juny del mateix any tamb\xc3\xa9 fou Cap d'Estat Major de l'Armada. va dimitir d'ambd\xc3\xb3s c\xc3\xa0rrecs per motius de salut i es va establir a Can\xc3\xa0ries, on el 1927 va passar a la reserva. A causa de la seva salut es va traslladar novament a Madrid, on va morir el 19 de maig de 1930."